GiliGold/VAD_KnessetCorpus huggingface dataset:
ניר ימין: התיקון הנוסף הזה בא ליישר קו עם המדיניות שעשינו, שגם כאשר הרישיונות לפי התקינה האירופית, הדרגות שלהם מכילות קצת פחות, הוותיקים ואלה שהיה להם רישיון לפני תחילת התקינה האירופית, הם יקבלו את כל מה שהיה להם בעבר.
ניר ימין: לפי התקינה האירופית, לדרגה C1 צמוד גרור עד 3.5 טון, כשהוראת המעבר אמרה: "ואולם מי שהיה לו לפני תחילת התקינה האירופית 4 טון.
ניר ימין: ." – כאן אנחנו רוצים לעשות אותו דבר עם הגרורים.
ניר ימין: זה בטעות נשמט.
ניר ימין: היו"ר אופיר אקוניס: מאה אחוז.
ניר ימין: את תקנה 4 אישרנו כבר.
ניר ימין: אפשר להוסיף את הצבעתו של חבר הכנסת מקלב, עם התיקונים, ואתם תחזרו אלינו – אם תרצו, עד ה- 7 במארס או עד ה- 8 במארס.
ניר ימין: חוה ראובני: "תיקון תקנה 182 5.
ניר ימין: בתקנה 182 לתקנות העיקריות, פסקה (3), תימחק.
ניר ימין: " זה שוב ביטול דירוג המשקלים של המכונות הניידות.
ניר ימין: אושר.
ניר ימין: חוה ראובני: "תיקון תקנה 189 6.
ניר ימין: בתקנה 189 לתקנות העיקריות – (1) בתקנת משנה (ה), בסופה יבוא: "ואולם אם הוא בעל רישיון נהיגה לפי תקנה 183 כנוסחה ערב תחילתן של תקנות התעבורה (תיקון מס' 3), התשס"ה-2005, לא יחולו עליו התנאים האמורים בתקנת משנה (ד)(2), (3) ו- (6) ויהיה פטור מבחינה עיונית.
ניר ימין: "; " כאן אנחנו מדברים על נושא הטיוליות.
ניר ימין: רישיון נהיגה לטיולית, שזה בעצם מרכב של משא שעליו מותקן הסעת נוסעים, זה רישיון נהיגה שכבר הרבה מאוד שנים לא נותנים אותו בכלל.
ניר ימין: היו"ר אופיר אקוניס: היה נפרד לטיולית?
ניר ימין: חוה ראובני: קראו לזה דרגה 7.
ניר ימין: היו"ר אופיר אקוניס: זה לא מיניבוס?
ניר ימין: אבי גולן: לא, זו טיולית של הצבא, היו מסיעים את החיילים.
אופיר אקוניס: הנהג יושב מבחוץ ובפנים יש ארגז.
אופיר אקוניס: עדיין קיימות טיוליות בצבא?
אופיר אקוניס: חנן אהרון: יש כ- 200 כאלה.
אופיר אקוניס: חוה ראובני: מעבר לכלי רכב כאלה יש גם אנשים שיש להם את הדרגה הזאת, הם היו מסיעים נוסעים.
אופיר אקוניס: לבקשתם ולאחר בחינה מקצועית חשבנו שאפשר – כיוון שיש להם רישיון להסעת נוסעים – לאפשר להם, בתנאים, לעבור לרישיון נהיגה לאוטובוס.
אופיר אקוניס: להקל עליהם כדי לנהוג באוטובוס, הם לא יצטרכו לעמוד בכל התנאים אלא רק בחלקם.
אופיר אקוניס: היו"ר אופיר אקוניס: איזה?
אופיר אקוניס: זה כלי אחר, לא?
אופיר אקוניס: חנן אהרון: תעודת יושר, בדיקה רפואית במכון הרפואי, ומבחן מעשי באוטובוס.
אופיר אקוניס: מהקורס עצמו ומכל מה שמסביב – פוטרים אותם.
אופיר אקוניס: לאה ורון: הוא פטור מבחינה עיונית.
אופיר אקוניס: חנן אהרון: מבחינה עיונית ומכל הקורס.
אופיר אקוניס: חוה ראובני: ומדרישות השכלה.
אופיר אקוניס: מה עם נהגי הטיוליות?
אופיר אקוניס: הרי האוטובוסים היום כבר אחרים קצת מהטיוליות.
אופיר אקוניס: חנן אהרון: לכן הוא עושה מבחן מעשי וייקח את כל השיעורים הנדרשים כדי לעבור מבחן מעשי.
אופיר אקוניס: חוה ראובני: ההליך קצת יותר עיוני ותיאורטי, והדרישות המקדמיות - כיוון שהם כבר מסיעי נוסעים, אנחנו חשבנו שאפשר לוותר.
אופיר אקוניס: היו"ר אופיר אקוניס: תקנה 6(1) מאושרת.
חוה ראובני: "6(2) בתקנת משנה (ח), במקום "ותקנה 190" יבוא "ותקנות 190 ו-203(ב)";" תקנת משנה (ח) היא התקנה שקובעת שמי שהיה לו רישיון נהיגה בחוץ-לארץ מאיזושהי דרגה, אפשר להכיר בוותק שלו מחוץ-לארץ לצורך שדרוג הרישיון בארץ.
חוה ראובני: יש דרגות רכב שהמעבר אליהן מותנה בוותק מסוים.
חוה ראובני: היו"ר אופיר אקוניס: בדרגה נמוכה יותר.
חוה ראובני: חוה ראובני: אנחנו מבקשים כאן גם את הפטור ממבחן עיוני – הקלה בהוצאת רישיון נהיגה לאופנוע שקיים בתקנה 203, הקלה בהכשרה.
חוה ראובני: מי שהיה לו רכב פרטי, שיכול לעבור לקבל גם רישיון לקטנוע בתנאים מקלים, לתת גם למי שהיה לו רכב פרטי בחוץ-לארץ ולא בארץ.
חוה ראובני: זאת הבקשה ב- 6(2).
חוה ראובני: היו"ר אופיר אקוניס: 6(2) אושר.
חוה ראובני: ניר ימין: זה מתיישב עם הבקשה שלכם שלא להעלות את תקנה 7, נכון?
חוה ראובני: חוה ראובני: כן.
חוה ראובני: מסיבות קצת אחרות.
חוה ראובני: "6(3) בתקנת משנה (י)(1), במקום "חמש שנים לפחות" יבוא "שנתיים לפחות".
חוה ראובני: " חבל שחבר הכנסת מקלב יצא.
חוה ראובני: היום, כדי לנהוג אוטובוס זעיר פרטי, הדרגה הנוספת, ההיתר הנוסף וההכשרה המיוחדת – אחד התנאים לה הוא ותק בנהיגה של רכב פרטי של חמש שנים, מה שאומר שמי שמוציא רישיון נהיגה לרכב פרטי צריך לחכות חמש שנים לפני שהוא יכול להשתדרג.
חוה ראובני: אנחנו מציעים להוריד את זה לשנתיים.
חוה ראובני: היו"ר אופיר אקוניס: 6(3) אושר.
חוה ראובני: לאה ורון: אם כך, כל תקנה 6 אושרה.
אופיר אקוניס: חוה ראובני: אנחנו מבקשים לא להעלות לדיון את תקנה 7.
אופיר אקוניס: חנן יסביר את הרקע.
אופיר אקוניס: חנן אהרון: מנהל אגף הרישוי מינה ועדה עם נציגים של הרשות הלאומית לבטיחות בדרכים, ארגון מורי הנהיגה, אגף הרישוי ונציגים של נהגי האופנועים, ואנחנו מחכים לקבל את ההמלצות שלהם – אני מקווה תוך חודשיים.
אופיר אקוניס: הם צריכים לבחון את כל מערך לימוד הוראת הנהיגה לרכב דו-גלגלי ואת כל המשמעויות מסביב.
אופיר אקוניס: אנחנו חשבנו לתת להם את המבחן העיוני הזה – שהם היו פטורים ממנו – כדי שהם יקבלו לפחות איזושהי הכשרה עיונית בעניין האופנוע, אבל אנחנו מחכים להמלצות הסופיות.
אופיר אקוניס: יכול להיות שנצטרך לעשות קורס או איזשהו דבר אחר.
אופיר אקוניס: היו"ר אופיר אקוניס: תבואו אלינו בנפרד עם תקנה 7.
אופיר אקוניס: אנחנו מוחקים ועוברים לתקנה 8.
אופיר אקוניס: אבי גולן: אני מבקש להעיר לגבי תקנה 7.
אופיר אקוניס: היו"ר אופיר אקוניס: היא נמחקה.
אופיר אקוניס: לאה ורון: אין דיון, זה לא על סדר-היום, אדוני.
אופיר אקוניס: היו"ר אופיר אקוניס: אני מציע שבישיבה הבאה תעיר את הערותיך.
אופיר אקוניס: זה נמחק, הודענו את זה מבעוד מועד.
אופיר אקוניס: אנחנו מדלגים לתקנה 8.
אופיר אקוניס: תקנה 8 לא הופכת לתקנה 7? ניר ימין: תקנה 8 תהפוך לתקנה 7 בנוסח הסופי.
אופיר אקוניס: חוה ראובני: "תחילה ותחולה 8.(א) תחילתה של תקנה 1, 4 חודשים מיום פרסומה (להלן – יום התחילה)" – למעשה, זה צריך להיות 1 ו-2.
אופיר אקוניס: "תחילתה של תקנה 7..." – ממילא אין לנו תקנה 7, כך שאפשר למחוק.
אופיר אקוניס: היו"ר אופיר אקוניס: מחקנו.
אופיר אקוניס: חוה ראובני: "8(ב) תקנות 1 ו-2" – נראה לי שזה לא צריך להיות 1 ו-2 אלא - "תקנה 1(2) לא תחול על מי שהיה בידו רישיון נהיגה לפי תקנה 182 ערב יום התחילה.
אופיר אקוניס: " דהיינו, מי שיש לו רישיון נהיגה CE – סמיטריילר – לא יצטרך את ההכשרה המיוחדת למכונות הניידות שמוצע כאן לצרף.
אופיר אקוניס: הידע שיש להם, הכלים שהם הוכשרו לנהוג בהם – זה מספיק.
אופיר אקוניס: ניר ימין: אם כך, זה לא תקנות 1 ו-2 אלא תקנה 1(2).
אופיר אקוניס: האם ארבעה חודשים זה מספיק כדי שאנשים יעברו את ההכשרה?
אופיר אקוניס: חוה ראובני: יש הוראת מעבר, יש המשך.
אופיר אקוניס: "הוראת מעבר 9.
אופיר אקוניס: מי שערב יום התחילה היה בעל רישיון נהיגה לפי תקנות 179 עד 181 לתקנות העיקריות, רשאי להמשיך להפעיל מכונה ניידת במשך שנתיים מיום התחילה, אף אם לא קיבל את ההדרכה האמורה בתקנה 39א(ט) לתקנות העיקריות, כנוסחה בתקנה 1 לתקנות אלה.
אופיר אקוניס: " הוראת המעבר צריכה להיות תקנה 8 ולא תקנה 9.
אופיר אקוניס: אנחנו עושים הליך הדרגתי של מעבר.
אופיר אקוניס: היו"ר אופיר אקוניס: תקנות 8 ו-9 אושרו.
אופיר אקוניס: 2.
אופיר אקוניס: תקנות התעבורה (תיקון מס' 3), התשס"ה-2005 (תיקון), התש"ע-2009, בדבר תיקונים לדרגות רשיונות נהיגה
חוה ראובני: יש עוד שני תיקונים נלווים.
חוה ראובני: "תקנות התעבורה (תיקון מס' 3), התשס"ה-2005 (תיקון), התש"ע-2010 בתוקף סמכותי לפי סעיף 70 לפקודת התעבורה (להלן – הפקודה), ובאישור ועדת הכלכלה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז-1977, אני מתקין תקנות אלה: תיקון תקנה 56 1.
חוה ראובני: בתקנה 56(ג)(3) לתקנות התעבורה (תיקון מס' 3), התשס"ה-2005, בסופה יבוא "גם אם צמוד אליו גרור שמשקלו הכולל המותר אינו עולה על 4,000 ק"ג".
חוה ראובני: " כאן הכוונה שמי שהיתה לו דרגה 03 לפני תחילת התקינה האירופית, ומקבל דרגה C1 לפני התקינה האירופית – יוכל להמשיך לגרור גרור של 4,000 קילוגרם, כפי שהיה רשאי לפני תחילת התקינה האירופית.
חוה ראובני: היו"ר אופיר אקוניס: התקנה אושרה.
חוה ראובני: 3.
חוה ראובני: תקנות התעבורה (תיקון מס' 5), התשס"ה-2005 (תיקון), התש"ע-2009, בדבר תיקונים לדרגות רשיונות נהיגה
חוה ראובני: השלמה אחרונה בעניין המכונות הניידות.
חוה ראובני: "תקנות התעבורה (תיקון מס' 5), התשס"ה-2005 (תיקון), התש"ע-2010 בתוקף סמכותי לפי סעיף 70 לפקודת התעבורה, ובאישור ועדת הכלכלה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז-1977, אני מתקין תקנות אלה: תיקון תקנה 13 תקנה 13(ב) לתקנות התעבורה (תיקון מס' 5), התשס"ה-2005 (להלן – התקנות המתקנות) – בטלה.
חוה ראובני: " למעשה, תחילתן של תקנות אלה צריכה להיות יחד עם התקנות הנוכחיות.
חוה ראובני: ניר ימין: בתקנה 1, הביטוי "(להלן – התקנות המתקנות)" מיותר, אני חושב.
חוה ראובני: חוה ראובני: כן, ברגע שאין שום דבר נוסף.
חוה ראובני: היו"ר אופיר אקוניס: בבקשה, תמחק.
חוה ראובני: חוה ראובני: בתיקון מס' 5 היתה הוראת מעבר - כאשר העלינו את דרגות הרישיון הנדרשות לנהיגת מכונות ניידות כבדות, היה חשש שיהיו נהגים ותיקים ופעילים בענף שיהיה להם קושי לשדרג את הרישיון – תקני ראייה, השכלה, דברים מהסוג הזה, הם לא יוכלו לעמוד בקריטריונים, הם לא יוכלו לעמוד בדרישות המינימום לקבל את הדרגות הגבוהות יותר.
חוה ראובני: שם נקבעה למעשה הוראת מעבר שאומרת שמי שנהג בפועל במשך X שנים, יוכל להמשיך לנהוג מה שהוא נהג.
חוה ראובני: מכיוון שאנחנו ויתרנו על כל הדירוג הזה – הצהרות כזב, אנחנו קיבלנו רבות - לא היתה שום דרך לבדוק את ההצהרות האלה, וממילא לאור ביטול הדירוג של הרישיונות, זה נעשה מיותר.
חוה ראובני: לאה ורון: מתי התחילה של התקנות?
חוה ראובני: חוה ראובני: התחילה תהיה למעשה יחד עם תחילת התקנות שאושרו היום.
ניר ימין: נכתוב: ביום תחילתן של תקנות התעבורה (תיקון מס'...).
ניר ימין: היו"ר אופיר אקוניס: ביום תחילתן של תקנות התעבורה (תיקון מס'...) – אתה מצמיד את זה לתקנות.
ניר ימין: אישרנו את התקנות, את תיקון מס' 5.
ניר ימין: תודה רבה, הישיבה נעולה.
אופיר אקוניס: שלום, אני פותח את ישיבת הוועדה.
אופיר אקוניס: אנחנו עוסקים בשתי הצעות חוק, שהן נפרדות ברגע זה: הצעת חוק של חה"כ שלי יחימוביץ, שהיא הצעת חוק לתיקון פקודת התעבורה, והצעת חוק דומה של חה"כ חנין, ברכה סוייד ואגבאריה.
אופיר אקוניס: אני רוצה לשאול לפני הכל, האם אתם מסכימים לאחד את ההצעות?
שלי יחימוביץ': אני חושבת שההצעות מאוחדות כבר.
אופיר אקוניס: מה המעמד המשפטי שלהן?
שלי יחימוביץ': האם ההצעות הן זהות לגמרי?
ניר ימין: הן לא זהות.
שלי יחימוביץ': אז אני צריכה לחשוב, כיוון שעל הנוסח שלי יש הסכמת ממשלה.
דב חנין: הנוסח שלנו יותר מתון.
ניר ימין: ראשית, הנוסח של הצעת חוק של חה"כ חנין מדבר על הוראת שעה.
ניר ימין: התאריך שם איננו רלוונטי.
ניר ימין: חה"כ יחימוביץ מדברת על הפיכת החוק שלה להוראת קבע, וזה בניגוד למה שמבקש חה"כ חנין.
אופיר אקוניס: מה זו הוראת שעה?
ניר ימין: כרגע התאריך אינו רלוונטי.
ניר ימין: חה"כ חנין ביקש בהצעת החוק שלו לבחון את ההסדר שהוא מציע לתקופה של שנתיים מהיום בו החוק של השר ארדן נכנס לתוקפו.
אופיר אקוניס: מתי נכנס לתוקף החוק שחוקק פה?
חווה ראובני: תחילת אוקטובר 2007.
דב חנין: לכן, ההצעה שלנו היא הצעה יותר מתונה מאשר זו של חה"כ יחימוביץ.
דב חנין: חה"כ יחימוביץ מציעה את ההסדר החדש מכאן ואילך.
דב חנין: אנחנו היינו פחות אופטימיים מחה"כ יחימוביץ, ולכן הצענו לבחון את אותו הסדר לתקופת של ביניים.
דב חנין: כיוון שהממשלה מסכימה להצעתה של חה"כ יחימוביץ, אני ממילא מסיר את הסייג הזה של השנתיים.
ניר ימין: יש עוד שני הבדלים נוספים.
ניר ימין: ההצעה של חה"כ חנין מחילה את החובה לחבוש קסדה גם ברכיבה אתגרית וברכיבת שטח.
שלי יחימוביץ': אני רוצה להישאר נאמנה להסכמות שלי.
ניר ימין: ייתכן שחה"כ חנין יסכים להתאים את הצעת החוק שלו להצעת החוק שלך.
אופיר אקוניס: בואו נאמר שכרגע יש כאן אי הבנה ואנחנו לא יכולים לאחד את ההצעות.
אופיר אקוניס: חה"כ חנין דיבר על כך שהוא מסכים לבטל את הוראת השעה, כיוון שבכל מקרה הממשלה הסכימה לקביעות.
אופיר אקוניס: לגבי נושאים נוספים אין התאמה מלאה בין שתי הצעות החוק.
שלי יחימוביץ': עד איזה שלב אנחנו יכולים להחליט על האחדה?
ניר ימין: עד לקריאה ראשונה.
ניר ימין: צריך שיהיה נוסח מוסכם למליאה לקריאה ראשונה.
שלי יחימוביץ': אני רוצה להיות לגמרי כנה.
שלי יחימוביץ': אם אנחנו נאחד את ההצעות יש חשש לכך שהן תעבורנה?
שלי יחימוביץ': אני רוצה שההצעה שלי תעבור.
ניר ימין: צריך לברר עם חה"כ חנין, עד כמה חשובה התוספת שהחובה של חבישת קסדה תחול גם ברכיבת שטח וברכיבה אתגרית.
ניר ימין: למיטב הבנתי, אלה ההבדלים העיקריים בין ההצעה שלו לבין ההצעה של חה"כ יחימוביץ.
דב חנין: ההבדל הזה בעיקרו הוא הבדל ניסוחי.
אופיר אקוניס: הוא ממש לא ניסוחי, הוא מהותי.
שלי יחימוביץ': הוא לא ניסוחי.
שלי יחימוביץ': הוא קובע חובת חבישת קסדה בדרך בינעירונית ובספורט אתגרי.
דב חנין: החובה על חבישת קסדה בדרך בינעירונית חלה בשתי הצעות החוק.
דב חנין: חובת חבישת קסדה במהלך תחרות או פעילות ספורטיבית חלה בשתי הצעות החוק.
דב חנין: השאלה היא, האם רכיבת שטח היא תחרות או פעילות ספורטיבית.
דב חנין: מבחינתי, זו איננה שאלה עקרונית.
דב חנין: אם זה הויכוח, אני מוכן לוותר.
אופיר אקוניס: רכיבת שטח היא ספורטיבית.
אופיר אקוניס: האם היא מוגדרת כתחרות או לא, את זה יחליט מי שיכריז עליה כתחרות או לא.
שלי יחימוביץ': רכיבת שטח היא רכיבה ספורטיבית.
דב חנין: אם היא רכיבה ספורטיבית, אז ממילא התוספת היא מיותרת.
ניר ימין: אני חושב, שאפשר לכלול גם את הרכיבה האתגרית וגם את רכיבת השטח ברכיבה ספורטיבית, או לצמצם את התחולה כך שככל שהרכיבה האתגרית או רכיבת השטח היא פעילות ספורטיבית אז תחול חובת חבישת הקסדה.
ניר ימין: כך, חה"כ יחימוביץ, הוא יתאים את הצעתו להצעת החוק שלך.
אופיר אקוניס: אז בעצם את כל מה שכתוב בחוק שלך, חה"כ חנין, כבר ביטלת.
אופיר אקוניס: אגב, מה המעמד של ההצעה שלך?
אופיר אקוניס: ההצעה של חה"כ יחימוביץ עברה בטרומית.
דב חנין: כנ"ל.
אופיר אקוניס: האם הממשלה תמכה גם בהצעת החוק של חה"כ חנין?
שלי יחימוביץ': לא, אבל הוא הצמיד אותה בקריאה הטרומית.
שלי יחימוביץ': אני רוצה להיות מחויבת להסכמות שלי עם הממשלה.
אופיר אקוניס: עו"ד ראובני, האם את רוצה להתייחס לעניין לפני שנחליט?
אופיר אקוניס: אנחנו צריכים להצביע על ההצמדה.
ניר ימין: על האיחוד.
חווה ראובני: יש החלטת ממשלה רק בכל הנוגע להצעת החוק של חה"כ יחימוביץ.
חווה ראובני: אני לא יכולה להגיד דבר בנוגע לעמדת ממשלה בנושא שלא עלה בפניה – ההצעה של חה"כ חנין.
חווה ראובני: ככל שייווצר מתאם בין שתי ההצעות, הממשלה תתמוך.
חווה ראובני: זה כמובן לא פרסונאלי, זו המהות.
אופיר אקוניס: עד מתי יש לנו להכריע בעניין הזה?
ניר ימין: כל עוד הוועדה דנה בהצעות החוק.
שלי יחימוביץ': חשבתי שזה כן פרסונאלי.
אופיר אקוניס: במקרה שלך, כל הצעת חוק שלך זוכה לתמיכת הממשלה.
שלי יחימוביץ': אל תגזים.
אופיר אקוניס: במקרה שלך זה פרסונאלי שתומכים בכל הצעה שלך.
אופיר אקוניס: אפילו לנו זה לא קורה.
שלי יחימוביץ': האם אני שומעת התמרמרות?
אופיר אקוניס: חלילה, פרגון.
ניר ימין: אם חה"כ חנין מסכים לנוסח הצעת החוק של חה"כ יחימוביץ, אפשר לאחד את הדיון בשתי הצעות החוק ולהכין לקריאה ראשונה בהתאם לנוסח של חה"כ יחימוביץ.
שלי יחימוביץ': עו"ד ראובני, האם זה בסדר מבחינתכם?
חווה ראובני: חזרתי ואמרתי, ככל שמדובר על האלמנטים המופיעים בהצעת החוק של חה"כ יחימוביץ אנחנו מסכימים.
ניר ימין: ההצעות דומות בעיקרן.
ניר ימין: אפשר היה להצמיד אותן מלכתחילה בדיון המוקדם במליאה.
ניר ימין: אם חה"כ חנין מסכים להתאים את נוסח הצעת החוק שלו לנוסח הצעת החוק של חה"כ יחימוביץ, אני לא מוצא בעיה להצביע על האיחוד שלהן.
אופיר אקוניס: אם כך, אנחנו מאחדים את הצעות החוק.
אופיר אקוניס: אנחנו עוברים להצבעה.
אופיר אקוניס: חה"כ שלי יחימוביץ מחליפה בהצבעה את חה"כ עמיר פרץ.
דב חנין: אני מחליף את חה"כ דנון.
אופיר אקוניס: את ההסדר הזה בין חה"כ דנון מהליכוד לחה"כ חנין, עד היום לא פיצחתי.
אופיר אקוניס: כבר עשינו כמה פעמים את ההחלפה הזו.
אופיר אקוניס: הדברים הם לגופו של עניין.
אופיר אקוניס: אנחנו עוברים להצבעה על איחוד ההצעות.
אופיר אקוניס: ה צ ב ע ה בעד – 3 נגד – אין נמנעים – אין ההצעה לאיחוד שתי הצעות החוק אושרה
אופיר אקוניס: שתי ההצעות אוחדו.
אופיר אקוניס: אנחנו מתחילים בדיון.
שלי יחימוביץ': אדוני היו"ר, החוק שמוצע כאן בא לבצע תיקונים מסוימים בחוק שנחקק בכנסת הקודמת וקובע חובת קסדה גורפת על כל רוכב אופניים באשר הוא.
שלי יחימוביץ': אני בטוחה שכוונת המחוקק מלכתחילה היתה טובה ונועדה להגן על שלומו של הציבור.
שלי יחימוביץ': בדיעבד התברר שזו חקיקה שמסבה נזק יותר מאשר תועלת, כיוון שרוכבים שמשתמשים באופניים כרכב יומיומי לרכיבה בתוך היישוב – בין אם בעיר ובין אם בתוך הכפר - ברגע שהחוק הזה נכנס לתוקף המצב השתנה.
שלי יחימוביץ': אני יכולה להעיד על עצמי, שאני משתמשת בעיר רק באופניים.
שלי יחימוביץ': ברגע שהחוק נכנס לתוקף - ועוד טרם הבנתי שהוא בלתי ניתן לאכיפה ועדיין לא יושם כי לא הותקנו לו תקנות - פשוט השארתי את האופניים שלי בבית ונכנסתי לרכבי כדי להתנייע בתוך העיר.
שלי יחימוביץ': אני מדברת על עצמי כמשל.
שלי יחימוביץ': כמוני היו עוד הרבה אנשים.
שלי יחימוביץ': אני מכירה רוכבים, שהעדיפו את הרכב הממונע על פני האופניים.
שלי יחימוביץ': צריך לזכור, שברגע שאדם נוסע ברכבו ונוסע בו בתוך העיר הוא מזהם את הסביבה יותר, הוא יותר צפיפות גדולה יותר בכבישים והוא מסכן חיי אדם.
אופיר אקוניס: כמובן צריך לבוא ולומר, כי החוק איננו תל-אביבי.
אופיר אקוניס: זה חוק ארצי.
אופיר אקוניס: תמיד מתייחסים לחוק הזה כחוק תל-אביבי.
אופיר אקוניס: הבעייתיות של תל אביב ידועה, ושלושתנו תושבי תל אביב ומכירים את הבעיה הספציפית.
אופיר אקוניס: כדי שלא יהיו אי הבנות, אני חייב לומר שהחוק יהיה ארצי.
שלי יחימוביץ': למרות שתל אביב היא דוגמא מצוינת, כי היא עיר ענקית, עמוסה, מזוהמת.
אופיר אקוניס: בכל העולם העיר הגדולה ביותר, העמוסה ביותר, המרכזית מבחינת הפעילות הכלכלית, המסחרית והבעייתיות התחבורתית שלה.
אופיר אקוניס: גם שם יש יותר רוכבי אופניים.
שלי יחימוביץ': תל אביב היא גם עיר שמזמינה רכיבת אופניים, כיוון שאין בה עליות קיצוניות.
שלי יחימוביץ': על כל פנים, ברגע שברגע נתון קבוצה גדולה של אנשים מוותרת על הכלי הידידותי והבלתי מזהם הזה והמונע צפיפות בכבישים ומעדיפה רכב ממונע, אנחנו בבעיה.
שלי יחימוביץ': אז אנחנו מגבירים את הסיכון לתאונות דרכים ולזיהום אוויר.
שלי יחימוביץ': כך יוצא שכרנו בהפסדנו.
שלי יחימוביץ': כאשר אנחנו מחוקקים אנחנו מסתכלים על המאקרו ולא על המיקרו.
שלי יחימוביץ': במאקרו נוצר כאן נזק מצטבר.
שלי יחימוביץ': מעבר לזה, ישנה גם סוגיה ערכית.
שלי יחימוביץ': אני חושבת שיש גבול עד כמה המדינה יכולה לגונן בכוח על חייו של אדם.
שלי יחימוביץ': אם אנחנו מחליטים שקסדה היא המגן האולטימטיבי מפני פגיעה בראש, אנחנו יכולים להתחיל גם לחייב בחבישת קסדה הולכי רגל.
שלי יחימוביץ': כך אולי הם יהיו יותר מוגנים כאשר הם חוצים במעבר חצייה.
שלי יחימוביץ': אני חושבת, שיש כאן חציית גבול.
שלי יחימוביץ': אנחנו יודעים שבמדינות בהן רכיבת האופניים היא הכי מפותחת והכי נפוצה אין חובת חבישת קסדה.
שלי יחימוביץ': מדובר במטרד לרוכבי אופניים.
שלי יחימוביץ': ברגע שהכלי הזה הופך להיות פחות זמין, פחות משתמשים בו.
שלי יחימוביץ': בנוסף, בתל אביב ובמקומות אחרים יש כוונות מאוד משמעותיות להכיל פרויקטים, כמו בפריז וברומא, בהם רוכבים יכולים לקחת אופניים מתחנה מסוימת ולהחזיר אותם לתחנה אחרת.
שלי יחימוביץ': הפרויקטים האלה נתקעו בגלל חוק חובת חבישת קסדה.
שלי יחימוביץ': אין אפשרות ליישם אותם ביחד עם קסדה.
שלי יחימוביץ': אין חיה כזו בעולם.
שלי יחימוביץ': אני חושבת, שהתיקון הזה הוא מדתי וסביר.
שלי יחימוביץ': רוב הפגיעות של רוכבי אופניים, בוודאי פגיעות ראש, מתרחשות ברכיבה בינעירונית.
שלי יחימוביץ': באמת יש סיכון גדול לרכוב בשולי כביש מהיר.
שלי יחימוביץ': אני לא מעזה לעשות את זה.
שלי יחימוביץ': שם אנחנו משאירים את חובת החבישה.
שלי יחימוביץ': אנחנו משאירים את חובת חבישת קסדה גם ברכיבת שטח, שהיא יותר מסוכנת.
שלי יחימוביץ': אגב, גם אני חובשת קסדה ברכיבת שטח.
שלי יחימוביץ': יש לי בבית הרבה קסדות, ואני משתמשת בהן, אבל לא בתוך העיר.
שלי יחימוביץ': בנוסף, אנחנו משאירים את חובת חבישת קסדה לגבי קטינים.
שלי יחימוביץ': כלומר, השינוי הוא אך ורק לגבי רוכבים בגירים.
אופיר אקוניס: כלומר, מגיל 18 הוא איננו קטין יותר והוא יוכל להסיר את הקסדה בדרך עירונית.
שלי יחימוביץ': רוכבים בגירים בתוך יישובים כפריים או עירוניים.
שלי יחימוביץ': אני רוצה להוסיף, שאכן יש הסכמת ממשלה לחוק הזה.
שלי יחימוביץ': ההסכמה היא גורפת.
שלי יחימוביץ': שר התחבורה תומך מאוד בחוק הזה, כיוון שהוא מודע למיזמים שחשובים גם לו.
שלי יחימוביץ': אנחנו נמשיך בהליך החקיקה בתיאום עם הממשלה.
אופיר אקוניס: חה"כ חנין, בבקשה.
דב חנין: אני רוצה להצטרף לדבריה של חה"כ יחימוביץ ולהוסיף כמה נקודות.
דב חנין: רכיבת אופניים היא לא בעיה.
דב חנין: זה לא מפגע שאנחנו צריכים להילחם בו או להרתיע אנשים מלעשות אותו.
דב חנין: להיפך – זה משהו שאנחנו צריכים לעודד אותו.
דב חנין: אופניים הם חלק מרכזי מהפתרון.
דב חנין: אופניים הם חלק מרכזי מהפתרון לבעיות בריאותיות של אנשים.
דב חנין: אם אנשים ירכבו על אופניים הם יהיו יותר בריאים.
דב חנין: אופניים הם חלק מהפתרון המרכזי של הבעיות התחברותיות של העיר המודרנית.
דב חנין: אופניים הם חלק מרכזי מהפתרון הסביבתי – פחות זיהום אוויר.
דב חנין: לא מזמן התקיימה ועידת כדור הארץ בקופנהגן – עיר מאוד קרה – ובכל זאת 40% מהתושבים שם מגיעים לעבודה באופניים.
אופיר אקוניס: אצלנו זה הפוך.
אופיר אקוניס: החום מונע מאנשים לרכוב על אופניים.
שלי יחימוביץ': קור מאוד מעודד אנשים לרכוב על אופניים.
דב חנין: לא קור של מינוס 10 מעלות.
אופיר אקוניס: אנחנו הקיצוניות השנייה.
אופיר אקוניס: אתה יודע מה זה לרכוב על אופניים בתל אביב כמה מטרים ביולי?
דב חנין: יולי-אוגוסט הם באמת חודשים קשים לרוכבי אופניים בתל אביב, אבל בסך הכל תל אביב היא עיר נעימה וישראל היא מדינה המצטיינת במזג אוויר מאוד נוח.
דב חנין: אצלנו הרבה יותר נוח ויותר אפשרי לרכוב על אופניים מאשר בקופנה
דב חנין: גן או באוקספורד, שם הייתי רוכב על אופניים בגשם.
דב חנין: פחות נוח ופחות ידידותי שם, אבל אנשים רוכבים על אופניים בהמוניהם.
דב חנין: אגב, רוכבים על אופניים ללא קסדות.
דב חנין: אני מזמין אותך, אדוני היו"ר, לצפות בסרטים ולראות שאנשים רוכבים שם ללא קסדות.
דב חנין: רכיבה על אופניים היא חלק מהפתרון.
דב חנין: אנחנו צריכים לעודד את הרכיבה על אופניים, ומבחינה זו החוק הקיים הוא חוק בעייתי.
דב חנין: אני רוצה להתייחס לנושא הבטיחות.
דב חנין: אנחנו מאוד דואגים לבטיחותם של רוכבי אופניים, כמו שחה"כ יחימוביץ אמרה.
דב חנין: אנחנו לא נגד חבישת קסדות.
דב חנין: להפך – זה מסר חיובי וחינוכי לחבוש קסדה ובכלל להתגונן מפני כל סכנה אפשרית.
דב חנין: עם זאת, מחקרים שישנם בידי מראים באופן ברור שבטיחותם של רוכבי אופניים תלויה קודם כל במספרם.
דב חנין: ככל שהסביבה רוויה ברוכבי אופניים, כך היא יותר בטוחה לרוכבי אופניים.
דב חנין: בטיחותם של רוכבי אופניים תלויה בתשתיות לרוכבי אופניים, בשבילים, במספרם של רוכבי אופניים בכביש.
דב חנין: ככל שיש יותר רוכבים, הסביבה יותר בטוחה עבורם.
אופיר אקוניס: אבל בתל אביב המצב התחבורתי לא השתפר, למרות השימוש הרב באופניים, כולל של שניכם.
שלי יחימוביץ': זה בגלל שאתה לא רוכב.
אופיר אקוניס: המכונית שלי היא כלי התחבורה העיקרי שלי, גם בתוך תל אביב.
דב חנין: ככל שאנחנו נרבה ברכיבה על אופניים בתוך העיר, הסביבה העירונית תהיה יותר רוויה ברוכבי אופניים וגם יותר בטוחה לרוכבי אופניים.
דב חנין: את זה מראה גם הניסיון העולמי.
דב חנין: החוק הקיים הוא חוק המונע ומרתיע אנשים לרכוב על אופניים, כי זה נעשה יותר מסובך ויותר בעייתי.
דב חנין: במקום ללכת ולחפש את הקסדה, אנשים מעדיפים לא לרכוב על אופניים בכלל.
אופיר אקוניס: מעניין אותי, מה היתה עמדת הממשלה בחוק הקודם?
אופיר אקוניס: עו"ד ראובני, האם תמכתם בחוק של חה"כ ארדן?
חווה ראובני: כן.
דב חנין: גם הממשלה יכולה ללמוד ולהשתכנע.
דב חנין: אני רואה בכך דוגמא לנושא שעורר הרבה מאוד ויכוח ודיון מקצועי וציבורי.
דב חנין: אני מעריך את הממשלה, ששקלה את הנושא מחדש.
דב חנין: גם שר התחבורה שקל את הנושא מחדש, וגיבש עמדה מקצועית יותר ונכונה יותר.
דב חנין: אני מאוד מעריך את זה.
דב חנין: גם בהיבט של הבטיחות, הצעת החוק הזו מקדמת בטיחות במבט רחב.
דב חנין: יותר אנשים ייסעו באופניים, והרכיבה על אופניים תהיה יותר בטוחה.
דב חנין: הנקודה האחרונה נוגעת לשאלה מאוד עקרונית בנוגע לגבולותיו של החוק הפלילי, גבולותיו של חוק המנסה להכתיב לאנשים איך לנהוג.
דב חנין: ברור לכולנו שאם אנשים ילכו עם שריון, הם יהיו יותר בטוחים מכל מיני מפגעים.
דב חנין: אם אנשים בכלל לא ייצאו מביתם וישבו בבית, הם ודאי לא יהיו קורבנות של תאונות דרכים.
דב חנין: השאלה היא תמיד שאלה של איזונים.
דב חנין: במסגרת של האיזונים האלה חשוב לקבוע, מהם גבולותיו של החוק הפלילי.
דב חנין: לא כל התנהגות שאיננה רצויה ברמה החברתית נרצה להפוך לאיסור פלילי, ונרצה לחייב בה ענישה פלילית.
דב חנין: החוק שהתקבל בכנסת הקודמת היה חוק שהרחיב לכת בהתפשטותן של ההוראות הפליליות על תחומים שלא צריכים להיות מוסדרים על ידי החוק הפלילי.
דב חנין: זו היתה שגיאה.
דב חנין: התוצאה היתה לא רק חוק שעורר התנגדות ציבורית מאוד גדולה, אלא חוק שאפילו המדינה עצמה הודיעה שהיא לא תאכוף.
דב חנין: זה מסר מאוד בעייתי לציבור, אם אנחנו מחוקקים חוקים שאפילו המשטרה אומרת שאין לה שום מגמה או כוונה לאכוף אותם בפועל.
דב חנין: אני מניח, שבהמשך הדיונים בחוק עוד יעלו שאלות מקצועיות על מתכונות ההסדר הספציפי.
דב חנין: אני מציע לשמוע את הדברים, ולהקדיש דיונים יותר רציניים ויותר מקיפים בשלבי הגיבוש הסופי של החוק, לקראת הקריאה השנייה והשלישית.
דב חנין: בדיון היום אנחנו צריכים לאפשר השמעה ראשונית של העמדות, ולאשר את החוק לקריאה ראשונה, תוך הבטחה להמשיך את הדיון בצורה מקיפה ורצינית בהמשך.
אופיר אקוניס: אנחנו נפתח את הדיון.
אופיר אקוניס: ראשון הדוברים הוא מרדכי פדר.
מרדכי פדר: אני יו"ר ארגון "מתונה" – ארגון התנדבותי לבטיחות בדרכים.
מרדכי פדר: ראשית, אנחנו רוצים לאחל אריכות ימים לחה"כ יחימוביץ, שהצהירה שהיא לא מקיימת את החוק הנוכחי ורוכבת במגזר האורבני ללא קסדה.
מרדכי פדר: שחס ושלום לא תיפול ולא יקרה לה שום נזק.
מרדכי פדר: אנחנו מתנגדים באופן נחרץ להצעות החוק האלה משבע סיבות.
מרדכי פדר: היום הוסכם על כל הגורמים, שהקסדה היא האמצעי הטוב ביותר להגן על החיים.
מרדכי פדר: כל חוק המכרסם בחיוב לחבוש קסדה מפקיר רוכבי אופניים למוות.
מרדכי פדר: אנחנו קוראים לא לתת יד להפקרה זו, אלא להציל חיים ולא לתמוך בהצעה הזו משבע סיבות: מבחינה מדעית – הוכח שאי חבישת קסדה על ידי רוכבי אופניים מגדילה באופן משמעותי ולא מוצדק את הסיכויים לפגיעת ראש ומוות.
מרדכי פדר: אנחנו נחלק נייר עמדה המציג את הסטטיסטיקה.
מרדכי פדר: בישראל החוק המקורי שחייב חבישת קסדות הוריד באופן סטטיסטי דרמטי את מספר ההרוגים בקרב רוכבי אופניים.
מרדכי פדר: מאז שנת 2004, מאז שהתחיל חה"כ ארדן לדבר על הצעת החוק שלו, לחייב חבישת קסדות, ירדו מספר ההרוגים ב-50%.
מרדכי פדר: זה תאם את הצפי של משרד הבריאות בשנת 2004.
מרדכי פדר: בין השנים 2004-2008 נהרגו 24 רוכבי אופניים בתוך ערי ישראל, שזה 36% מכלל הרוגי רוכבי האופניים.
מרדכי פדר: הרשות הלאומית לבטיחות בדרכים, שהיא הגוף הסטטוטורי שהקימה הכנסת להיות אחראית על נושא בטיחות בדרכים, קבעה חד משמעית שפגיעות ראש גורמות למוות ונכות, ושקסדות אופניים הם האמצעי למנוע את רוב הפגיעות החמורות בראש.
מרדכי פדר: אין שום הצדקה לקדם הצעת חוק המנוגדת לקביעה החד משמעית של הגוף הסטטוטורי האחראי על נושא הבטיחות בדרכים במדינת ישראל.
מרדכי פדר: בנוסף, הצעות החוק האלה במתכונתן הנוכחית הינן אנטי חינוכיות כלפי ילדי ישראל.
מרדכי פדר: אי אפשר להגיד לילד: תעשה אתה, אבל אני לא מחויב.
מרדכי פדר: זה בלתי מקובל.